PATIENTVEJLEDNING

Indholdet i denne vejledning er godkendt af Dansk Selskab for Ambulant Kirurgi

Oline Langballe

Kikkertundersøgelse af Tyktarmen **- Sigmoideoskopi**

Undersøgelsen udføres med en bøjelig kikkert gennem endetarmen og undersøger slimhinden af de nederste 40-60 cm af tyktarmen og endetarmen. Der kan udtages vævsprøver eller fjernes polypper undervejs. Koloskopi foretages for at afsløre, om der forandringer i tarmen (typisk tarmbetændelse, polypper eller udposninger).

**Før undersøgelsen**

Hvis du har pacemaker eller får blodfortyndende medicin, skal det oplyses før undersøgelsen.

På apoteket hentes to klyx på 240 ml. Det ene bruges aftenen før undersøgelsen kl. 18 og det andet 1-2 timer før undersøgelsen. Klyxet tages mens du ligger på venstre side og indfører tubetoppen i endetarmsåbningen. Væskeindholdet presses ind i tarmen og du bliver liggende i 5-15 minutter. Når du rejser dig skal du på toilettet, hvorved tarmen tømmes. Du skal ikke være fastende. Du bedes undlade at påføre dufte på undersøgelsesdagen.

**Undersøgelsen**

**Du bedes medbringe eget håndklæde til undersøgelsen.**

Ved undersøgelsen ligger du på venstre side. Der kan forekomme ubehag, da der blæses luft ind i tarmen for at give et bedre overblik samt smerte på grund af træk i tarmen.
**Sigmoideoskopien** varer ca. 10 minutter

**Efter undersøgelsen**

Du kan tage på arbejde efter undersøgelsen.
Er der taget vævsprøver, skal du huske at ringe om resultatet.

**Komplikationer**

Efter udtagning af vævsprøver kan der komme en smule blod i afføringen det første døgn. I særdeles sjældne tilfælde kan der efter polypfjernelse opstå̊ kraftig blødning eller hul på tarmen, som vil kræve indlæggelse på hospitalet.

Skulle der opstå blødning, smerter eller feber, skal du straks kontakte klinikken, vagtlæge eller skadestue.

Aftalt tid til undersøgelse dag 20 kl.

**Evt. afbud bedes meddelt klinikken senest 2 dage før på tlf. 39 64 14 80**.

**Ved for sent afbud – eller udeblivelse uden afbud, sendes regning på 500 kr.**